Et pølsehorn, overskåret så pølsen inni er synlig
**Pølsehorn** er et innbakt stykke pølse. Deigen kan dekke hele pølsen, men kan også vikles omkring pølsen slik at pølsen kan sees i begge ender. Brøddeigen vikles om pølsen, før pølsen og deigen bakes sammen. Det anvendes normalt en lett søtlig gjærdeig av hvetemel, men andre versjoner kjennes også. Det finnes for eksempel oppskrifter med grovere brød enn hvetebrødet. Det er eksempelvis oppskrifter som bruker grahamsmel, havregryn, og i stedet for pølser av svinekjøtt kan andre pølser også brukes, for eksempel kyllingpølser eller vegetariske pølser, som et alternativ til det tradisjonelle pølsehornet.

Historie
--------

Pølsehorn er alminnelig i flere deler av verden, men lages på ulik måte. I Asia brukes kyllingpølser, mens det i eksempelvis Danmark brukes pølser med svinekjøtt. 

### Danmark

Pølsehorn er en velkjent rett i Danmark og er særlig populært i barnebursdager og i barns matpakker. Man kan også kjøpe et slags pølsehorn som fastfood.

#### Konflikter pga. svinekjøtt i pølsehorn

Bruken av svinekjøtt har til tider gitt anledning til konflikter og debatt, da pølsehorn med svinekjøttpølser er populært til barnebursdager og muslimske barn ikke skal spise svinekjøtt på grunn av deres religion. En mor hadde invitert hele klassen i barnebursdag og hadde skrevet til moren til et muslimsk barn at de ville få pølsehorn med svinekjøtt, og at det kanskje var best at barnet tok med sin egen mat. Det ble moren til det muslimske barn fortørnet over og startet en debatt. Hun hadde foreslått at de laget pølsehorn med kyllingkjøtt, som alle barna kunne spise.

### Storbritannia

Det vites ikke sikkert når pølsebrød ble alminnelig i Storbritannia, men man vet at arbeidere i England spiste pølsebrød på 1600-tallet, da det var lett å ta med seg og var en god måte å få et hurtig og nærende måltid mat. De første skriftlige kilder i England med en oppskrift på det som på engelsk kalles "*pigs in blankets*" er Betty Crockers bok *Cooking for Kids* fra 1957.

### Pølsehorn - pigs in a blanket i USA

Pølsehorn (*pigs in a blanket*) fra USA
I USA brukes begrepet *pigs in a blanket* typisk om hotdogpølser i croissanter, men brukes også om wienerpølser eller coctailpølser pakket inn i kjeksdeig, pannekaker eller croissantdeig og bakes. Deigen kan være hjemmelaget, men det er mer alminnelig å bruke deig fra boks.

### Klobasnek

En tradisjonell pølse-klobasnek, hvor ost også er tilføyd.
En klobasnek (flertallsform: klobasniky) er et pølsehorn av tsjekkisk opprinnelse. En klobasnek menes ofte å være en variasjon kolach (*koláče*), men de fleste tsjekkere skiller mellom den kjennsgjerning at kolache kun er fylte med fyll som ikke består av kjøtt. Kolache kom til USA med tsjekkiske immigranter, mens klobasniky først ble laget av tsjekkere som bosatte seg i Texas.

Klobasniky ligner pølsehorn (i USA kalt *pigs in a blanket*) men innpakkes i kolachdeig. Tradisjonelt ble klobasniky kun fylt med pølser, men etter at de er blitt en populær rett i USA, er andre ingredienser tilføyet, for eksempel skinke, ost og pepperfrukt som brukes sammen med eller istedenfor pølse.

Referanser
----------

1. ↑  «sundere hverdag». Sundere Hverdag. Arkivert fra originalen 14. april 2016. Besøkt 12. april 2016.
2. ↑  «Inviterede 1. klasse på pølsehorn - muslim sku selv tage mad med». Besøkt 12. april 2016.
3. ↑  foodimentary.com - Origins of Pigs in a Blanket
4. ↑  Houston Press - Kolache Crawl: Klobasneks Arkivert 27. september 2012 hos Wayback Machine.
5. ↑  Memphis Flyer - Kolaches at Donald's Donuts
6. ↑  Koenig, Josie, and John Ward, trans. Domaci Kucharstvi: The Art of Home Cooking. Schulenburg, TX: Sts. Cyril and Methodius Catholic Church Board, 1997. Print.
7. ↑  Siegal, Jeff (januar 2014). «The Kolach Trail». *Texas Co-op Power*: 11.

  


|  |  |
| --- | --- |
| Oppslagsverk/autoritetsdata | TasteAtlas
 |